Komisijos komunikatas Europos parlamentui ir Tarybai - Specialioji paramos sistema tradiciniams AKR bananų tiekėjams (Tarybos reglamentas (EB) Nr. 856/1999) - Dvimetė Komisijos ataskaita 2004 /* KOM/2004/0823 galutinis */





Briuselis, 21.12.2004 KOM(2004)823 galutinis KOMISIJOS KOMUNIKATAS EUROPOS PARLAMENTUI IR TARYBAI Specialioji paramos sistema tradiciniams AKR bananų tiekėjams(Tarybos reglamentas (EB) Nr. 856/1999)Dvimetė Komisijos ataskaita2004 1. ĮžANGA 1.1 2003 metais pasaulyje buvo pagaminta 69 mln. tonų bananų. Didžiausia bananų gamintoja yra Indija, o pagrindinės valstybės eksportuotojos yra Ekvadoras, Kosta Rika, Filipinai ir Kolumbija. Beveik visi į JAV importuojami bananai yra Lotynų Amerikos kilmės. Lotynų Amerikos kilmės bananai taip pat užima daugiau nei 60% ES rinkos, o importas iš AKR šalių ir Bendrijos produkcija beveik lygiomis dalimis pasidalina likusią rinkos dalį. 2002 m. beveik 95% viso bananų iš AKR šalių eksporto buvo parduota ES. 2003 m. bananų importas iš Dramblio Kaulo Kranto ir Kamerūno sudarė daugiau, nei 60 % bendro bananų importo iš AKR į ES. 1.2 Tradiciškai bananų importas į Europos Sąjungą buvo reglamentuojamas kvotų sistema, akivaizdžiai palankesnes sąlygas sudarant iš Afrikos, Karibų jūros baseino ir Ramiojo vandenyno regiono šalių (taip vadinamų AKR šalių) importuojamiems bananams. 2002-2004 m. ES bananų importo režimas nepasikeitė. Po ES išsiplėtimo 2004 m. gegužės 1 d. laikotarpiui nuo 2004 m. gegužės 1 d. iki gruodžio 31 d. bananų importo apimtys buvo padidintos , siekiant aprūpinti išsiplėtusios Bendrijos vartotojus pakankamais kiekiais bananų. ES taikant preferencinio importo režimus AKR šalių atžvilgiu, PPO leido taikyti dvi leidžiančias nukrypti nuostatas. Pirmoji[1] taikoma preferenciniams tarifams AKR bananų importui pagal Kotonu sutartį iki 2008 m. sausio 1 d. Antroji[2] taikoma iki 2006 m. sausio 1 d., siekiant C kvotą išlaikyti AKR šalims. ES sutiko įvesti išimtinį tarifo režimą bananų importui ne vėliau, nei 2006 m. sausio 1 d.[3] Muito lygis dar nebuvo nustatytas. Pagal naująjį režimą AKR šalims ir toliau bus taikomi preferenciniai tarifai: jų preferencinis pranašumas rinkoje priklausys nuo susitarimu nustatyto tarifo lygio. 1.3 Kad dvylikai tradicinių AKR šalių bananų tiekėjų būtų lengviau prisiderinti prie naujų rinkos sąlygų, jau 1999 m. buvo pradėta įgyvendinti specialioji paramos sistema (SPS) numatant atskirtą biudžeto eilutę. Penkios Afrikos ir septynios Karibų jūros baseino šalys yra laikomos tradicinėms bananų tiekėjomis, todėl turi teisę gauti paramą pagal SPS. Pagal šią sistemą numatoma teikti techninę ir finansinę paramą atitinkamų valstybių pateiktiems konkretiems projektams pagal ilgalaikę strategiją, kuri bendru susitarimu buvo patvirtinta Komisijos. Atskirai šaliai skiriamos lėšos yra apskaičiuojamos pagal du kriterijus: nustatytu konkurencingumo trūkumu palyginus su trečiųjų šalių tiekėjais ir atsižvelgiant į bananų produkcijos svarbą atitinkamos AKR šalies ekonomikai. Per pirmuosius 1999-2001 įgyvendinimo metus lėšos buvo daugiausia skiriamos produktyvumui gerinti, o ne realizuojamo asortimento išplėtimui, tačiau 2002-2004 m. daugiau buvo siekiama remti atitinkamų šalių pastangas išplėsti jų asortimentą. Pagal du reglamentus,[4] pradedant 2004 metais visoms šalims skiriamos paramos normai taikomas maksimalus 15% sumažinimo koeficientas. Pagal reglamentų nuostatas šalims, kurios sugebėjo padidinti savo konkurencingumą, bus taikomas mažesnis sumažinimo koeficientas. 2. TEISINIS PAGRINDAS 1999 m. balandžio 22 d. Taryba priėmė Reglamentą Nr. 856/1999[5] nustatantį specialią paramos sistemą tradiciniams AKR bananų tiekėjams. 1999 m. liepos 22 d. Komisija priėmė Reglamentą Nr. 1609/1999[6] nustatantį išsamias minėto reglamento įgyvendinimo taisykles. 2002 m. biudžeto eilutę sudarė iki 40 mln. EUR. Komisijos sprendimas dėl pagal specialiąją programą 2003 m. skiriamų lėšų paskirstymo atskiroms šalims buvo priimtas 2003 m. kovo 14 d.[7] Atitinkamas Komisijos sprendimas dėl bendros 37,31 mln. EUR sumos skyrimo 2004 m. biudžeto eilutėje buvo priimtas 2004 m. balandžio 1 d.[8] 2.1. Tikslai Bendras tikslas yra arba padidinti tradicinės AKR šalių bananų produkcijos konkurencingumą arba remti realizuojamos produkcijos asortimento išplėtimą, jeigu konkurencingumo pasiekti negalima. Apibendrinant, šių tikslų galima pasiekti finansuojant projektus, kurių paskirtis yra: - didinti produktyvumą, nedarant žalos aplinkai; - gerinti kokybę, įskaitant fitosanitarines priemones; - gamybos, paskirstymo ir realizavimo metodus derinti taip, kad būtų laikomasi Bendrijos kokybės reikalavimų; - steigti gamintojų organizacijas, siekiančias gerinti rinkodarą ir diegti aplinkai nežalingus gamybos metodus, įskaitant sąžiningą prekybą bananais; - kurti rinkodaros ir(arba) gamybos strategijas, kad būtų laikomasi rinkos reikalavimų ES bendrai organizuojant bananų rinką; - padėti bananų gamintojams kuriant aplinkai i nežalingus gamybos metodus, įskaitant sąžiningą prekybą bananais; - padėti mokymais, suteikiant rinkodaros žinių ir gerinant paskirstymo infrastruktūrą; - remti realizuojamo asortimento išplėtimą, kai konkurencingumas bananų sektoriuje nėra subalansuotas. 2.2. Ataskaitų teikimas Tarybos reglamento 9 straipsnyje numatoma, kad „ Iki 2000 m. gruodžio 31 d., o po to kas antri metai Komisija Europos Parlamentui ir Tarybai pateikia ataskaitą apie tai, kaip veikia šis reglamentas, o prireikus ir pasiūlymus “. Ši ataskaita reiškia šio įpareigojimo įvykdymą už 2003 ir 2004 metus. Ankstesnioji ataskaita už 2001 ir 2002 metus buvo paskelbta 2002 m. gruodžio 23 d.[9] 3. INFORMACIJA APIE RINKą 2003 m. pasaulio bananų produkcija buvo maždaug 69 mln. t (2002 m. – 68 mln. t). Didžiausias gamintojas yra Indija (23,8 % pasaulinės produkcijos), o pagrindiniai eksportuotojai yra Ekvadoras, Kosta Rika, Filipinai ir Kolumbija, kurie 2002 m. kartu kontroliavo 63 % pasaulinio bananų eksporto. Didžiausios bananų importo rinkos yra JAV (2002 m. 3,9 mln. tonų), ir ES (2002 m. 3,3 mln. tonų). Beveik visi į JAV importuojami bananai yra Lotynų Amerikos kilmės. Lotynų Amerikos bananai užima 63 % ES importo rinkos, AKR šalių produkcija 19 % ir Bendrijos produkcija 18 %. 2002 m. beveik 95 % visų iš AKR eksportuojamų bananų buvo parduota ES. 2003 m. bananų importas iš Dramblio Kaulo Kranto ir Kamerūno sudarė beveik 63 % (2002 m. – 61 %) bendro importo iš AKR šalių į Europos Sąjungą. ES bananų tiekėjams yra patraukli dėl kainų, kurios dėl taikomos kvotų sistemos, muitų ir transportavimo sąnaudų skirtumų palyginus su JAV rinka yra aukštesnės. 2003 metais vidutinė iš Lotynų Amerikos tiekiamų bananų kaina buvo 621 EUR/t, o vidutinė iš AKR importuojamų bananų kaina siekė 616 EUR/t. AKR tiekėjų kainų skirtumai buvo labai dideli: 2003 m. vidutinė Belizo kilmės bananų kaina buvo 501 EUR/t, o vidutinė iš Dramblio Kaulo Kranto importuojamų bananų kaina buvo 676 EUR/t. 4. ES PREKYBOS REžIMAS Nuo paskutiniosios ataskaitos dėl SPS įgyvendinimo pateikimo ES prekybos režimas nepasikeitė. Nuo 2002 m. sausio 1 d. bananų importas į Bendriją yra reglamentuojamas tarifų kvotomis ir importo licencijomis, išduodamomis pagal ankstesnes prekybos apimtis. Taikomos tokios trys muitų tarifų kvotos: 2 000 000 t A kvotai taikomas 75 EUR/t muitas (0 EUR muitas bananams iš AKR); 453 000 t B kvotai taikomas 75 EUR/t muitas (0 EUR muitas bananams iš AKR); 750 000 t C kvotai 0 EUR/t muitas (rezervuota bananų importui iš AKR). A ir B kvotų bananų kilmė neturi reikšmės.; C kvota yra rezervuota AKR šalims. Šias kvotas viršijančiam bananų importui yra taikomas 680 EUR/t muitas. AKR šalims taikomas preferencinis 300 EUR/t muito tarifas. Po ES išsiplėtimo 2004 m. gegužės 1 d. buvo priimti atitinkami susitarimai, kuriais siekiama užtikrinti pakankamą bananų tiekimą išsiplėtusios Bendrijos vartotojams. Šiuo tikslu, laikotarpiui nuo gegužės 1 d. iki gruodžio 31 d. bananų importo apimtys buvo padidintos 300 000 t . Atsižvelgdama į ES išsiplėtimą per 2004 m. ES pareiškė pasirengusi vesti derybas su atitinkamais PPO nariais dėl galimų prekybos kompensacijų pagal Bendrojo susitarimo dėl muitų tarifų ir prekybos GATT ( General Agreement on Tariffs and Trade ) XXIV.6 straipsnį dėl importo muitų bananams padidėjimo pradėjus taikyti 15 ES valstybių narių tarifus naujosioms valstybėms narėms. Atsižvelgiant į tai, kad Reglamentas dėl bendro bananų rinkos organizavimo, susitariamai dėl bananų su Ekvadoru ir Jungtinėmis Valstijomis, PPO išlygos dėl GATT straipsnio taikant AKR ir ES Partnerystės susitarimą numato, kad išimtinis tarifo importo režimas bus pradėtas taikyti ne vėliau kaip 2006 m. sausio 1 d., 2004 m. liepos 15 d., remdamasi GATT XXVIII straipsnyje nustatyta tvarka, ES pranešė PPO apie ketinimus pakeisti PPO koncesijas bananams. Bananų tiekėjų iš AKR šalių atžvilgiu Komisija vykdys savo įsipareigojimus pagal Kotonu sutartį ir ypatingą dėmesį ketina skirti jos importo režimo pasikeitimo poveikiui AKR bananų gamintojams, įvertins tinkamas konkrečiai situacijai priemones, įskaitant privilegijuotą į AKR kilmės produktų patekimą į rinką, AKR valstybėms sieks išlaikyti tokį patį preferencijų lygį , koks yra taikomas Bendrijoje, kurią sudaro 25 valstybės narės. 5. FINANSINIAI SPRENDIMAI 5.1. Biudžeto eilutė 2003 metais Visi 12 AKR šalių gavėjų parengti pasiūlymai dėl finansavimo buvo patvirtinti EDF komiteto 2003 m. lapkričio mėn. posėdyje. Nors visi finansiniai įsipareigojimai buvo priimti 2003 m. pabaigoje, dėl patikrinimo, vykdomo pagal finansinių reglamentų 164 straipsnį (išskyrus susitarimą su Somaliu, kuris buvo pasirašytas anksčiau, kadangi programos valdymas yra centralizuotas) pasirašyti atitinkamus finansinius susitarimus galima buvo tik 2004 m. pabaigoje. Pastaruoju patikrinimu, atliekamu 2004 m. spalio ir lapkričio mėnesiais, siekiama nustatyti atitiktį decentralizuoto valdymo kriterijams. Bendra pagal finansavimo susitarimus 2003 m. skirta suma yra 40 mln. EUR, ir ji buvo paskirstyta kaip parodyta 1 priede. 5.2. Biudžeto eilutė 2004 metais Duomenys apie orientacines 2004 m. skirtas sumas šalims gavėjoms buvo paskelbti 2004 m. balandžio mėn. Kadangi visos 12 šalių buvo pateikusios pasiūlymus dėl finansavimo, nepanaudotų išteklių perskirstyti nereikėjo. Bendra 2004 m. skirta suma yra šiek tiek mažesnė, nei ankstesniais metais, kaip numatyta Tarybos reglamento Nr. 856/1999 7 straipsnyje: „ Pradedant 2004 m. kasmet atskiriems tradiciniams AKR tiekėjams skiriamos paramos normai taikomas 15 procentų sumažinimo koeficientas. Jei įgyvendinamos 3 straipsnio 2 dalies a punkte apibrėžtos programos [skirtos produktyvumo didinimui] , šis sumažinimo koeficientas dar mažinamas tiek, kiek padidėja konkurencingumas palyginus su paskutiniais metais“. 12 pasiūlymų dėl finansavimo buvo pateikti EDF komiteto lapkričio mėn. posėdžiui, kuriame šie pasiūlymai buvo patvirtinti. 6. įGYVENDINIMAS Palyginus su 1999-2002 m. laikotarpiu, 2003 m. ir 2004 m. susitarimuose dėl finansavimo plantacijų produktyvumo didinimui skiriamų sumų dalis ir toliau mažėja. 2003 m. ir 2004 m. asortimento išplėtimui ir produktyvumo didinimui skiriamų sumų santykis buvo, atitinkamai, 171 % ir 178 %, palyginus su 81 % ir 178 % 2001 ir 2002 metais (žr. VI priedą). Kaip nurodyta Tarybos reglamento Nr. 856/1999 3 straipsnyje, „ techninė ir finansinė pagalba bus teikiama […] prisidedant prie įgyvendinimo programų, kurių tikslas […] remti realizuojamo asortimento išplėtimą, kai konkurencingumas bananų sektoriuje nėra subalansuotas“ . Pagal 16 ir 24 susitarimų dėl finansavimo lėšos buvo paskirtos realizuojamos produkcijos asortimento išplėtimo projektams. 6.1. Asortimento išplėtimas Programos, kuriomis siekiama skatinti asortimento išplėtimą yra didžiąja dalimi skirtos bananų augintojų perkvalifikavimui. - Sent Lusija , Sent Vinsentas ir Grenadinai, Žaliasis Kyšulys, Somalis ir Madagaskaras visą jiems 2003 ir 2004 metams skiriamą paramą planuoja panaudoti žemės ūkį ir institucijų kūrimą remiantiems projektams. - 2003 m. ir 2004 m. Jamaikai skirtos dotacijos buvo paskirstytos abiem sektoriams: produktyvumo didinimui ir asortimento išplėtimui. - Šešios iš aštuonių šalių, įgyvendinančių asortimento išplėtimo projektus planuoja 2003-2004 metams skirtas dotacijas panaudoti į savo programas įtraukdamos specialios techninės pagalbos elementus. 6.2. Produktyvumo didinimas Bananų plantacijų produktyvumo didinimui skirti projektai yra įgyvendinami penkiose iš dvylikos šalių. 2003 m. ir 2004 m. pagal šiuos projektus buvo vykdoma tokia veikla: - irigacija ir drenažo sistemos Kamerūne, Dramblio Kaulo Krante, Jamaikoje ir Suriname; - plantacijų atnaujinimas Kamerūne, Dramblio Kaulo Krante ir Belize; - derliaus pakavimas ir sandėliavimas Kamerūne, Dramblio Kaulo Krante ir Suriname; - infrastruktūros ir socialiniai projektai Kamerūne, Dramblio Kaulo Krante ir Belize; - speciali techninė pagalba Dramblio Kaulo Krante, Belize, Jamaikoje ir Suriname; - gamybos metodų sertifikavimas Dramblio Kaulo Krante, kad jie atitiktų rinkos sąlygų nustatytus kokybės standartus. 6.3. Mokėjimai ir išmokėjimai II, III ir IV prieduose esančiose lentelėse parodytos paskirtos sumos, mokėjimai ir išmokėjimai pagal SPS ir pagal atskiras šalis, atitinkamai 2004 m. spalio 15 d. ir 2003 m. gruodžio 31 d. Atkreiptinas dėmesys į žymų mokėjimų sumažėjimą 2004 m., iš esmės dėl būtinybės užtikrinti įgyvendinamų projektų atitikimą 2003 m. įsigaliojusių naujųjų finansinių reglamentų reikalavimams. Pagal Metinius darbo planus (MDP)[10] toliau projektų negalima buvo įgyvendinti, kadangi dar nėra pateiktos pagal finansinių reglamentų 164 straipsnį atlikto patikrinimo išvados. Kaip parodyta VII priede, pagal 1999-2004 metais įgyvendinamų projekto MDP skirtos sumos sudarė 62,60 mln. EUR, nors faktiniai išmokėjimai sudarė 35,67 mln. EUR. Nors 2003 m. ir 2004 m. projektai buvo įgyvendinami labai vėluojant, iki 2005 m. pradžios padėtis turėtų pagerėti, kadangi pagal finansinių reglamentų 164 straipsnį atliekamas patikrinimas numato galimybę daugumoje šalių programas įgyvendinti decentralizuotai. 7. STEBėSENA Nors per pirminę stebėsenos misiją, vykdytą visose Karibų jūros baseino šalyse 2001 m. jokia veikla nebuvo vykdoma, tuo metu buvo sėkmingai pradėti tam tikri šios srities projektai. Pagal bananų sektoriaus bendrosios rinkos organizavimo nuostatas (BRO) Generalinis direktoratas AGRI pasamdė konsultantą ribotai SPS analizei atlikti. Buvo susitarta konsultantui skirtą techninę užduotį praplėsti, parengiant išsamią SPS poveikio analizę už laikotarpį nuo 1999 m. iki 2004 metų. Stebėsenos misija taip pat nagrinės šiuo metu įgyvendinamas Bananų sektoriaus strategijas ir įvertins jų jautrumą įvedamam vieningam muito tarifui. Pagal SPS siūlomos ir įgyvendinamos programos bus vertinamos pagal jų galimybes prisidėti prie sėkmingo kiekvienos šalies gavėjos strategijos įgyvendinimo. Misija, kuri bus vykdoma visose 12 šalių buvo pradėta 2004 m. pabaigoje, ataskaitą turėtų pateikti 2005 m. viduryje. 8. REKOMENDACIJOS IR IšVADOS Kadangi pagal Finansinio reglamento 164 straipsnį per pastaruosius du metus buvo vykdomi patikrinimai, projektų įgyvendinimas labai vėlavo. Pagal šio straipsnio nuostatas daugelyje šalių galimas decentralizuotas įgyvendinimo valdymas. Todėl 2005 m. pradžioje padėtis šioje srityje turėtų pagerėti. Skiriamos paramos normai taikomas 15% sumažinimo koeficientas, kuris yra mažinamas kiek padidėja konkurencingumas, be to, įgyvendinimo ir programavimo priemonės dabar daugiausia remia ne konkurencingumo didinimą, o pirminį realizuojamo asortimento išplėtimą. Ši tendencija tęsėsi ir 20022004 m. laikotarpiu. 2002 m. buvo pavesta įvertinti kaip yra įgyvendinamas Reglamentas (EB) Nr. 856/1999. Buvo nustatyta, kad rekomendacijos, pateiktos atlikus šį įvertinimą, t.y., programavimas keliems metams, siekiant sumažinti administravimo etapų skaičių, ir taip supaprastinti administravimą, neatitinka SPS Reglamento ir Finansinio reglamento reikalavimų. Taip pat kitiems paramos teikėjams buvo užsakytos, parengtos ir pateiktos ataskaitos[11]. Šiuo metu Komisija nagrinėja šių ataskaitų išvadas ir rekomendacijas, kad galėtų toliau paprastinti ir pagreitinti SPS įgyvendinimą pagal esamos reguliavimo sistemos nuostatas. WORKING DOCUMENTS Introduction to the Annexes: Annexes II (1999), III (2000), IV (2001), V (2002) and VIII (recapitulative) show per country: - payments (transfer from EC account to double signature account) - disbursements (final payments of invoices) for annual work programmes - payments/disbursements for specific commitments. ANNEX I:BANANA BUDGET LINE 21-03-18 (Ex B7-8710) COUNTRY ALLOCATIONS for 2003 AND 2004 +++++ TABLE +++++ ANNEX II:SFA 1999 Financial situation as at:15/10/2004 for payments 31/12/2003 for disbursements +++++ TABLE +++++ ANNEX III: SFA 2000 Financial situation as at:15/10/2004 for payments 31/12/2003 for disbursements +++++ TABLE +++++ ANNEX IV: FA 2001 Financial situation as at:15/10/2004 for payments 31/12/2003 for Disbursements +++++ TABLE +++++ ANNEX V:SFA 2002 Financial situation as at:15/10/2004 for payments 31/12/2003 for disbursements +++++ TABLE +++++ ANNEX VI:Overview of activities by type of assistance [pic] 1) Irrigation and drainage 2) Renewal of plantations (3) Phyto-sanitary treatment (4) Fertiliser (5) Packing (6) Cold storage (7) Agriculture/rural development (8) Roads (9) Social infrastructure (10) Microcredit (11) Social projects (12) Training (13) Institutional support (14) Technical Assistance ANNEX VII:CHART:Global payments on AWP over Global Payments on Specific Commitments [pic] ANNEX VIII:CHART:Global payments over Global Disbursements on AWP only [pic] +++++ TABLE +++++ [1] 2001 m. lapkričio 14 d. PPO Sprendimas: WT/MIN(01)15: „Europos Bendrijos – AKR-EB Partnerystės susitarimas“ (“European Communities – The ACP-EC Partnership Agreement”). [2] 2001 m. lapkričio 14 d. PPO Sprendimas: WT/MIN(01)16: „Europos Bendrijos – EB autonominės bananų importo tarifinės normos kvotos pereinamojo laikotarpio rėžimas“ (“European Communities – Transitional regime for the EC autonomous tariff rate quota on imports of bananas”). [3] Tarybos reglamentas (EB) Nr. 216/2001 [4] Tarybos reglamento (EB) Nr. 856/1999 7 straipsnio 2 dalis ir Komisijos reglamento (EB) Nr. 1609/1999 5 straipsnis. [5] OL L 108, 1999 4 27, p. 2 [6] OL L 190, 1999 7 23, 14 [7] Sprendimas E/2003/359 – C(2003)766 [8] Sprendimas E/2004/644 – C(2004)1142 [9] KOM(2002)763 galutinis [10] Metų darbo planas MDP), taip pat vadinamas programos samata, yra dokumentas, kuriame išdėstomi reikalingi žmogiškieji ir materialūs ištekliai, apibrėžiamas biudžetas ir išsamūs techniniai ir administraciniai susitarimai dėl projekto įgyvendinimo per tam tikrą apibrėžtą laikotarpį. [11] Pavyzdžiui, NERA Economic Consulting firmos ataskaita („Pirminės bananų erozijos Karibų jūros baseino šalyse klausimas“) (“Addressing the impact of preference erosion in bananas on Caribbean countries”), parengta DFID (Tarptautinės plėtros departamento) užsakymu. [12] Approximate amount calculated at the exchange rate of December 2003. [13] The disbursed amount is higher than the one paid from HQ because of the exchange rates fluctuations. [14] Approximate amount calculated at the exchange rate of December 2003. [15] The disbursed amount is higher than the one paid from HQ because of the exchange rates fluctuations.